LIETUVOS RESPUBLIKOS PREZIDENTAS

DEKRETAS

Dėl APDOVANOJIMO LIETUVOS VALSTYBĖS ORDINAIS IR MEDALIAIS

2024 m. liepos 4 d. Nr. 1K-1664

Vilnius

Vadovaudamasis Lietuvos Respublikos Konstitucijos 84 straipsnio 22 punktu, Lietuvos Respublikos valstybės apdovanojimų įstatymo 4 straipsnio 1 dalimi ir 10 straipsnio 1 dalimi:

1 straipsnis.

A p d o v a n o j u Liepos 6-osios – Valstybės (Lietuvos karaliaus Mindaugo karūnavimo) ir Tautiškos giesmės dienos proga už nuopelnus Lietuvos Respublikai ir už Lietuvos vardo garsinimą pasaulyje šio dekreto 2 straipsnyje nurodytus Lietuvos Respublikos ir užsienio valstybių piliečius.

2 straipsnis.

1.	A p d o v a n o j u ordino „Už nuopelnus Lietuvai“ Komandoro didžiuoju kryžiumi:

1)	Carsteną Breuerį – generolą, Vokietijos kariuomenės vadą už ypatingus nuopelnus puoselėjant ir plėtojant Lietuvos ir Vokietijos valstybių santykius, už išskirtinį indėlį į Lietuvos saugumo stiprinimą (Vokietijos Federacinė Respublika);

2)	Rubeną Marinelareną Gallego – Jungtinių Amerikos Valstijų Atstovų Rūmų narį, Kongreso Baltijos draugystės grupės bendrapirmininkį už tvirtą JAV ir Lietuvos bendradarbiavimo saugumo ir gynybos srityse palaikymą, už Baltijos regiono saugumo stiprinimą (Jungtinės Amerikos Valstijos).

2.	A p d o v a n o j u Vyčio Kryžiaus ordino Komandoro kryžiumi Saulių Greičių – Priešgaisrinės apsaugos ir gelbėjimo departamento prie Vidaus reikalų ministerijos direktorių už ypatingus nuopelnus stiprinant Lietuvos priešgaisrinės apsaugos pajėgų parengtį ir užtikrinant gyventojų saugumą nuo nelaimių ir kitų ekstremaliųjų situacijų, saugant visuomenės rimtį bei piliečių teises ir laisves.

3.	A p d o v a n o j u ordino „Už nuopelnus Lietuvai“ Komandoro kryžiumi:

1)	Donaldą Johną Baconą – Jungtinių Amerikos Valstijų Atstovų Rūmų narį, Kongreso Baltijos draugystės grupės bendrapirmininkį, reikšmingai prisidedantį prie Lietuvos pastangų stiprinti nacionalinį ir regioninį saugumą, už indėlį skatinant glaudesnius JAV ir Baltijos šalių ryšius (Jungtinės Amerikos Valstijos);

2)	Kurtą Michaelą Campbellą – Jungtinių Amerikos Valstijų valstybės sekretoriaus pavaduotoją už siekį išsaugoti taisyklėmis grįstą pasaulio tvarką ir pasipriešinti autoritarinių valstybių įsigalėjimui, už ženklų indėlį į Lietuvos ir JAV santykių stiprinimą, už nuolatinį išskirtinį dėmesį ir palankumą Lietuvai (Jungtinės Amerikos Valstijos);

3)	Onno Eichelsheimą – generolą, Nyderlandų kariuomenės vadą už ypatingus nuopelnus stiprinant Lietuvos kariuomenę, svarų indėlį plėtojant Lietuvos ir Nyderlandų gynybinę partnerystę ir tarptautinį karinį bendradarbiavimą (Nyderlandų Karalystė);

4)	Vidmantą Urboną – sporto mokytoją, triatlono trenerį už aukštus sporto pasiekimus, švietėjišką sporto propagavimą ir populiarinimą, už Lietuvos vardo garsinimą.

4.	A p d o v a n o j u Vyčio Kryžiaus ordino Karininko kryžiumi:

1)	Laimoną Gudavičių – už nuopelnus Lietuvos Respublikai;

2)	Lauryną Šaltenį – už nuopelnus Lietuvos Respublikai.

5.	A p d o v a n o j u Lietuvos didžiojo kunigaikščio Gedimino ordino Karininko kryžiumi:

1)	Liną Ingą Kačiušytę – plaukikę, olimpinę, pasaulio ir Europos čempionę už aukštus sporto pasiekimus, Lietuvos vardo garsinimą pasaulyje, už plaukimo sporto šakos plėtrą ir aktyvią visuomeninę veiklą;

2)	Robertą Žulpą – plaukiką, olimpinį, pasaulio ir Europos čempioną už aukštus sporto pasiekimus, Lietuvos vardo garsinimą pasaulyje ir reikšmingą indėlį į plaukimo sporto šakos plėtrą Lietuvoje.

6.	A p d o v a n o j u ordino „Už nuopelnus Lietuvai“ Karininko kryžiumi:

1)	Dalių Abarį – režisierių, prodiuserį, scenografą už sukurtus ir įgyvendintus išskirtinius projektus svarbiausiems valstybės įvykiams ir Lietuvos valstybingumui pažymėti ir įamžinti, kultūros atminčiai įprasminti, už Lietuvos menininkų kūrybos garsinimą;

2)	Mišą Jakobą – pedagogą, visuomenininką už tautinės mažumos mokyklos ugdymo modelio sukūrimą, už atvirą pokyčiams mokyklą su šiuolaikine ugdymo aplinka, dvikalbiu mokymu, kur ugdoma savarankiška, kūrybinga, motyvuota ateities karjerai asmenybė;

3)	Simoną Mordue – Europos išorės veiksmų tarnybos generalinio sekretoriaus pavaduotojas už didelį indėlį siekiant stiprios ir saugios, klestinčios ir konkurencingos, laisvos ir demokratinės Europos Sąjungos (Airija);

4)	Mariją Pejčinović Burić – Europos Tarybos generalinę sekretorę už nuoseklią veiklą atstovaujant žmogaus teisių, demokratijos, teisės viršenybės, daugiašališkumo vertybėms, telkiant ir nukreipiant Europos Tarybos generalinį sekretoriatą siekti šių tikslų (Kroatijos Respublika);

5)	Joną Umbrasą – už nepriekaištingą pavestų funkcijų atlikimą karo ir tiesioginės grėsmės sąlygomis, kas užtikrino nepertraukiamą Lietuvos diplomatinės tarnybos darbą, prisidėjo prie saugumo interesų įgyvendinimo;

6)	Vaidotą Urbelį – Lietuvos Respublikos krašto apsaugos ministerijos gynybos politikos direktorių už įgyvendintas įvairias dvišales ir daugiašales iniciatyvas, skirtas Lietuvos saugumui stiprinti ir kritiniams gynybos pajėgumams vystyti;

7)	Birutę Žemgulienę – mokytoją, muziejininkę už ilgametę pedagoginę, muziejinę ir visuomeninę veiklą, Mažosios Lietuvos istorinės ir kultūrinės tapatybės puoselėjimą bei reikšmingą indėlį saugant ir aktualinant Martyno Jankaus bei kitų XIX a. – XX a. pražios lietuvių kultūros šviesuolių atminimą.

7.	A p d o v a n o j u Vyčio Kryžiaus ordino Riterio kryžiumi:

1)	Egidijų Chmieliauską – už nuopelnus Lietuvos Respublikai;

2)	Saulių Sarcevičių – už nuopelnus Lietuvos Respublikai.

8.	A p d o v a n o j u Lietuvos didžiojo kunigaikščio Gedimino ordino Riterio kryžiumi:

1)	Grasildą Blažienę – lietuvių kalbininkę, profesorę, akademikę, mokslų daktarę už paskelbtas reikšmingas publikacijas, tyrimų originalumą, inovatyvumą, mokslinę ir praktinę vertę, taip pat už aktyvią kultūrinę, mokslinę ir profesinę veiklą;

2)	Janiną Didžiapetrienę – gydytoją onkologę, mokslų daktarę už nuopelnus vystant vėžio profilaktiką ir diegiant profilaktines programas Lietuvoje, už onkologijos mokslo plėtrą ir mokslo pasiekimų diegimą praktikoje, už aktyvią pedagoginę veiklą;

3)	Vytautą Levandauską – lietuvių architektūros istoriką, menotyrininką, profesorių, mokslų daktarą už ilgamečius aukščiausio mokslinio lygio architektūros tyrimus, išskirtinį indėlį kuriant ir plėtojant unikalias integruotos menotyros studijas ir naujos mokslininkų kartos rengimą;

4)	Ramūną Merkininką – Lietuvos Respublikos specialiųjų tyrimų tarnybos pareigūną už produktyvų ir atsakingą darbą, reikšmingą indėlį kuriant korupcijai atsparią aplinką Lietuvos valstybėje;

5) Albiną Pajarskaitę – vienuolę, Švč. Mergelės Marijos Nekaltojo Prasidėjimo vargdienių seserų kongregacijos seserį už Lietuvos Carito atkūrimo inicijavimą, nuolatinę pagalbą silpniausiems visuomenės nariams, už reikšmingą indėlį į socialiai jautrios visuomenės kūrimąsi;

6) Evaldą Tornau – fiziką, habilituotą daktarą už plataus spektro mokslinius darbus, reikšmingai plečiančius žinias apie medžiagų struktūrą bei jų įtaką fizikiniams procesams, už fizikos mokslo populiarinimą;

7) Oną Sakalauskienę – pedagogę, Marijampolės trečiojo amžiaus universiteto vadovę už ilgametį aktyvų dalyvavimą neformaliojo suaugusiųjų švietimo veikloje, savanorystę, bendruomenės telkimą visuomeninei veiklai ir mokslui;

8) Arūną Varanavičių – fiziką, mokslų daktarą už nuopelnus Lietuvos mokslui, inovatyvius tyrimus, fundamentinių ir taikomųjų mokslų laimėjimų diegimą pramonėje bei Lietuvos vardo garsinimą tarptautinėje mokslo erdvėje.

9. A p d o v a n o j u ordino „Už nuopelnus Lietuvai“ Riterio kryžiumi:

1) Živilę Adomaitienę – choreografę, mokytoją ekspertę už kūrybines iniciatyvas, tarpdisciplinines veiklas populiarinant sceninį lietuvių liaudies šokį, reikšmingą indėlį puoselėjant dainų švenčių tradiciją Lietuvoje;

2) Deimantę Bukeikaitę – Lietuvos Carito generalinę sekretorę už ypatingus nuopelnus įveikiant nelegalios migracijos krizę, priimant nuo karo bėgančius ukrainiečius Lietuvoje, teikiant humanitarinę pagalbą Ukrainai, padedant Lietuvos žmonėms įveikti skurdą ir atskirtį regionuose;

3) Danguolę Beinarytę – choro dirigentę, pedagogę už nuoseklų, kūrybišką ir daugialypį Lietuvos chorinės kultūros puoselėjimą, už vaisingą pedagoginę veiklą ir reikšmingą indėlį plėtojant dainų švenčių tradiciją Lietuvoje;

4) Vytautą Buterlevičių – choreografą, baletmeisterį už ilgametę aktyvią ir išskirtinai reikšmingą kūrybinę ir kultūrinę veiklą, sceninės lietuvių liaudies choreografijos populiarinimą, dainų švenčių tradicijos puoselėjimą Lietuvoje;

5) Theodore Eliotą Deutchą – Amerikos žydų komiteto vykdomąjį direktorių už JAV ir Lietuvos bendradarbiavimo saugumo ir gynybos srityse rėmimą, už Lietuvos, kaip demokratines ir teisės viršenybės vertybes ginančios valstybės, įvaizdžio Jungtinėse Amerikos Valstijoje formavimą (Jungtinės Amerikos Valstijos);

6) Sigitą Gailiūną – verslininką už nuopelnus Lietuvos verslo bendruomenei, ilgametį Panevėžio regiono atstovavimą, už Lietuvos vardo garsinimą;

7) Jolantą Kazlauskienę – teatro pedagogę, vadybininkę, režisierę už originalias iniciatyvas ir svarų indėlį į Tauragės krašto švietimo ir kultūros puoselėjimą, ištikimybę teatrui, teatrinės kultūros sklaidą, rūpestingą ir profesionalų jaunosios kartos talentų ir jų kūrybinių gebėjimų ugdymą;

8) Ingą Kriščiūnienę – Lietuvos nacionalinio kultūros centro direktoriaus pavaduotoją už svarų indėlį į etninės kultūros plėtrą, dainų švenčių tradicijos išsaugojimo ir tęstinumo veiklą, nuoseklų darbą įgyvendinant nacionalinę regioninę ir kultūros centrų politiką;

9) Viktoriją Kuodytę – aktorę, vaidybos pedagogę, profesorę už išskirtinį aktorinį meistriškumą tiek teatro scenoje, tiek kine, už vertybėmis grįstą pedagoginę veiklą ugdant būsimuosius aktorius;

10) Vidmantą Mačiulskį – choreografą, pedagogą, profesorių, mokslų daktarą už svarų indėlį į lietuvių ir lietuvininkų šokio tradicijų tyrimus, jų puoselėjimą ir plėtrą, originalią sceninę choreografiją, tautinio šokio specialistų ugdymą, dainų švenčių tradicijos puoselėjimą Lietuvoje;

11) Darių Meškauską – aktorių už prasmingą, gilų aktorinį būvį teatro scenoje ir kine, kuriant įtaigius, plataus rezonanso sulaukiančius vaidmenis tiek Lietuvoje, tiek už jos ribų, taip pat už įkvepiantį pedagoginį darbą;

12) Skaistį Mikulionį – dailės istoriką, parodų kuratorių už pilietinę ir profesinę iniciatyvą organizuojant ir vykdant Ukrainos muziejinių vertybių gelbėjimą ir jų sklaidą Lietuvoje;

13) Valerijų Rašomavičių – botaniką, mokslų daktarą už ilgamečius Lietuvos gamtos tyrimus, reikšmingai prisidedančius prie aplinkosaugos problemų aktualizavimo, visuomenės švietimo ir šalies gamtinės įvairovės išsaugojimo;

14) Jürgeną-Joachimą Fritzą von Sandrartą – generolą leitenantą, NATO Šiaurės ir Rytų daugianacionalinio korpuso vadą už nuopelnus garsinant Lietuvos vardą, asmeninį indėlį į Lietuvos saugumo stiprinimą (Vokietijos Federacinė Respublika);

15) Birutę Statkevičienę – plaukikę, plaukimo trenerę už aukštus sporto pasiekimus ir Lietuvos vardo garsinimą pasaulyje, už aktyvią pedagoginę ir visuomeninę veiklą, reikšmingą indėlį į Lietuvos plaukimo ir sporto mokslo plėtrą;

16) Giedrių Svilainį – kompozitorių, dirigentą už savitą, produktyvų chorinės, lietuvių liaudies instrumentų muzikos, dainų švenčių renginių repertuaro kūrimą ir indėlį turtinant dainų švenčių tradiciją Lietuvoje;

17) Nijolę Šniokienę – muziejininkę už ženklų indėlį į regioninės ir nacionalinės kultūros puoselėjimą, saugant ir garsinant unikalų Lietuvos dvarų istorinį ir kultūrinį paveldą, už ilgametį nuoširdų, atsakingą ir prasmingą darbą kuriant muziejininkystės tradicijas Lietuvoje;

18) Alfonsą Tekorių – vertėją, filologą germanistą, mokslų daktarą už talentingus, profesionalius, aukšto meninio lygio vertimus į lietuvių kalbą, už suteiktą galimybę lietuviškai skaityti reikšmingiausius vokiečių literatūros ir filosofijos klasikų tekstus;

19) Francoise Thom – istorikę, sovietologę, profesorę už Sovietų Sąjungos ir Rusijos istorijos tyrimus, šių dienų Rusijos Federacijos vykdomos politikos analitinius darbus, kuriais prisidedama prie demokratinių vertybių, valstybių nepriklausomybės ir suvereniteto principų gynimo, visuomenės atsparumo ir geresnio supratimo apie Rusijos keliamas grėsmes (Prancūzijos Respublika);

20) Birutę Genovaitę Vizgirdienę – visuomenininkę, savanorę, filantropę už Lietuvoje įgyvendintus visuomenei reikšmingus paramos ir labdaros projektus.

10. A p d o v a n o j u Žūvančiųjų gelbėjimo kryžiumi Vytautą Karpavičių – Elektrėnų policijos komisariato Reagavimo skyriaus pareigūną už drąsą, sumanumą ir ryžtą 2024 m. vasario 24 d. Elektrėnų mariose, nepaisant gresiančio pavojaus savo gyvybei, išgelbėjus du skendusius žmones.

11. A p d o v a n o j u Vyčio Kryžiaus ordino medaliu:

1) Mindaugą Česnauskį – Lietuvos Respublikos krašto apsaugos sistemos karininką, majorą už nuopelnus Lietuvos Respublikai;

2) Arūną Dautarą – Lietuvos Respublikos vadovybės apsaugos tarnybos pareigūną už nepriekaištingą ir pavyzdingą tarnybinių pareigų atlikimą;

3) Algimantą Remeiką – už ypatingą ryžtą, pasiaukojimą ir ištikimybę pareigai atkuriant ir ginant Lietuvos valstybingumą.

12. A p d o v a n o ju Lietuvos didžiojo kunigaikščio Gedimino ordino medaliu:

1) Eloną Adomavičienę – Obelių socialinių paslaugų namų vadovę už atsidavimą savo darbui, globojamiems vaikams, už Rokiškio rajone įgyvendintą globos pertvarką, kuri svariai prisidėjo prie nestacionarių socialinių paslaugų plėtros Lietuvoje;

2) Arūną Bagdoną – kūno kultūros mokytoją metodininką, trenerį už kryptingą aukšto meistriškumo sportininkų ugdymą ir jų pasiekimus svarbiausiose tarptautinėse varžybose, už Lietuvos vardo garsinimą;

3) Adamą Blaškevič – pedagogą už ilgametę aktyvią visuomeninę veiklą siekiant Vilniaus Rasų kapinių išsaugojimo, už nuoširdų darbą ugdant jaunus lenkų kilmės Lietuvos patriotus;

4) Daivą Dabrilienę – kūno kultūros mokytoją metodininkę, trenerę už kryptingą aukšto meistriškumo sportininkų ugdymą ir jų pasiekimus svarbiausiose tarptautinėse varžybose, už Lietuvos vardo garsinimą;

5)	Arvydą Guogį – sociologą, politologą, profesorių, mokslų daktarą už reikšmingus mokslinius tyrimus socialinės politikos, socialinės apsaugos, gerovės valstybės, viešojo valdymo ir administravimo srityse;

6) Ugnių Liogę – žurnalistą, modernaus etnokultūrinio judėjimo lyderį, muzikos atlikėją ir leidėją už įvairių festivalių, stovyklų inicijavimą ir organizavimą, neformalios lietuviškos kultūros puoselėjimą;

7) Daną Migaliovą – „Vilties“ bendrijos tarybos pirmininkę už aktyvų dalyvavimą veiklose, susijusiose su žmonių su negalia gyvenimo gerinimu, jų teisėmis, švietimu, užimtumu, už jų ir jų šeimų interesų atstovavimą visais lygmenimis;

8) Moniką Peldavičiūtę – politologę, visuomenininkę, aplinkosaugininkę, miškų terapijos specialistę už visuomeninės aplinkosaugos, švietimo ir aktyvizmo lyderystę, žinių apie miškų vertę žmonių sveikatai ir gerovei sklaidą;

9) Sandrą Sagatienę – Kėdainių pagalbos šeimai centro direktorę už svarų indėlį į deinstitucionalizacijos procesus, nestacionarių socialinių paslaugų plėtrą, už nuolatines pastangas padėti globos netekusiems vaikams ir jų globėjams;

10) Loretą Vareikienę – gydytoją nefrologę už nuoširdų darbą gyvosios organų donorystės srityje, gydant sergančiuosius ir dirbant su jų artimaisiais, už indėlį į donorystės ir transplantacijos plėtrą Lietuvoje.

13. A p d o v a n o j u ordino „Už nuopelnus Lietuvai“ medaliu:

1) Loretą Aleknienę – bibliotekininkę, kultūrininkę, aktyvią visuomenininkę už inovatyvius sprendimus, orientuotus į šalies viešųjų bibliotekų pažangos skatinimą, už Ignalinos krašto kultūros ir istorijos puoselėjimą;

2) Zitą Baniulaitytę – etnografę už aktyvią, mokslu ir kūrybiškumu grįstą etninės kultūros ir nematerialaus kultūros paveldo gaivinimo, prasmingo integravimo į šiuolaikinę kultūrą veiklą;

3) Rimvydą Jurgį Bartkų – grafiką, tapytoją, iliustratorių, tarpdisciplininio meno kūrėją už Lietuvos vardo garsinimą, nematerialaus kultūros paveldo puoselėjimą Lietuvoje ir už jos ribų;

4) Mirjaną Bračko – vertėją už iškiliausių Lietuvos rašytojų ir poetų kūrinių vertimą į kroatų kalbą, reikšmingus kūrinius ir publikacijas apie juos, už lietuvių kalbos ir kultūros garsinimą Kroatijoje, Lietuvos ir Kroatijos kultūros ryšių puoselėjimą (Kroatijos Respublika);

5) Aušrą Degutytę – Lietuvos asociacijos „Gyvastis“ prezidentę už aktyvią organų donorystės žinios sklaidą, nepailstamą pagalbą transplantacijos laukiantiems ar su transplantuotu organu gyvenantiems pacientams ir jų šeimų nariams;

6) Juaną Ignacio Fourmentą – žurnalistą, visuomenininką už įvairiapusę lietuvių tautinius šokius, lietuvių kalbą, tradicijas ir papročius puoselėjančią veiklą, už Lietuvos vardo garsinimą pasaulyje (Argentinos Respublika);

7) Renatą Greimaitę – mokytoją, specialiąją pedagogę ekspertę už reikšmingą indėlį tobulinant šalies pedagogų profesines kompetencijas ugdant mokinius, turinčius autizmo spektro sutrikimų, bei diegiant pozityvaus elgesio palaikymo ir intervencijų sistemą Lietuvos mokyklose;

8) Stasę Idienę – pedagogę, visuomenininkę už ilgametę savanorystę, įkvepiantį pavyzdį jaunimui, atjautą ir pagarbą globojamiems žmonėms;

9) Karilę Levickaitę – psichologę, psichikos sveikatos ir žmogaus teisių ekspertę už aktyvų dalyvavimą teisėkūroje siekiant diegti žmogaus teisėmis grįstas psichikos sveikatos paslaugas ir plėtoti socialinę politiką Lietuvoje;

10) Ritą Daną Sakus – verslininkę už verslumo pagrindų mokymą, nuopelnus Lietuvos startuolių ekosistemai, už Lietuvos vardo garsinimą;

11) Nijolę Sinkevičiūtę-Kriūnienę – kompozitorę, profesorę už indėlį į lietuvišką chorinį repertuarą ir dainų švenčių tradicijos puoselėjimą, už aktyvią kūrybinę ir pedagoginę veiklą;

12) Petrą Vaitkų – fizinio ugdymo mokytoją ekspertą, savo iniciatyvumu ir kūrybingumu, puoselėjamomis vertybėmis ir darbo metodais sugebantį sudominti fiziniu aktyvumu ir sportine veikla mokinius ir jaunimą bei motyvuoti vietos bendruomenę sveikai gyvensenai;

13) Tomą Varnecką – energijos perdavimo ir mainų įmonių grupės „Epso-G“ infrastruktūros ir projektų valdymo vadovą už reikšmingą indėlį įgyvendinant projektus, kurie prisideda prie strateginių uždavinių, užtikrinančių Lietuvos energetinį, susisiekimo ir fizinį saugumą bei energetinę nepriklausomybę.

Respublikos Prezidentas	Gitanas Nausėda